stanford-oval/wikipedia huggingface dataset:
สโตน โคลด์ สตีฟ ออสติน
ผลงานแชมป์และความสำเร็จ

Pro Wrestling Illustrated
Feud of the Year (1998, 1999) vs. Vince McMahon
Match of the Year (1997) vs. Bret Hart in a submission match at WrestleMania 13
Most Hated Wrestler of the Year (2001)
Most Popular Wrestler of the Year (1998)
Rookie of the Year (1990)
Wrestler of the Year (1998, 1999, 2001)
Ranked No. 1 of the top 500 singles wrestlers in the PWI 500 in 1998 and 1999
Ranked No. 19 of the top 500 singles wrestlers of the "PWI Years" in 2003
Ranked No. 50 of the top 100 tag teams of the "PWI Years" with Brian Pillman in 2003
Professional Wrestling Hall of Fame
Class of 2016
Texas Wrestling Federation
TWF Tag Team Championship (1 time) – with The California Stud
World Championship Wrestling
WCW World Television Championship (2 times)
WCW United States Heavyweight Championship (2 times)
WCW World Tag Team Championship (1 time) – with Brian Pillman
NWA World Tag Team Championship (1 time) – with Brian Pillman
World Wrestling Federation/World Wrestling Entertainment/WWE
WWF Championship (6 times)
WWF Intercontinental Championship (2 times)
WWF Tag Team Championship (4 times) – with Shawn Michaels (1), Dude Love (1), The Undertaker (1), and Triple H (1)
Million Dollar Championship (1 time)
King of the Ring (1996)
Royal Rumble (1997, 1998, 2001)
WWE Hall of Fame (Class of 2009)
Fifth Triple Crown Champion
Slammy Award (2 times)
Freedom of Speech (1997)
Best Original WWE Network Show – Stone Cold Podcast (2015)
Wrestling Observer Newsletter
5 Star Match (1992) with Rick Rude, Arn Anderson, Bobby Eaton, and Larry Zbyszko vs. Dustin Rhodes, Nikita Koloff, Sting, Ricky Steamboat, and Barry Windham in a WarGames match at WrestleWar
5 Star Match (1997) vs. Bret Hart in a submission match at WrestleMania 13
Best Box Office Draw (1998, 1999)
Best Gimmick (1997, 1998)
Best Heel (1996)
Best on Interviews (1996–1998, 2001)
Best Non-Wrestler (2003)
Feud of the Year (1997) vs. The Hart Foundation
Feud of the Year (1998, 1999) vs. Vince McMahon
Match of the Year (1997) vs. Bret Hart in a submission match at WrestleMania 13
Most Charismatic (1997, 1998)
Rookie of the Year (1990)
Tag Team of the Year (1993) with Brian Pillman as The Hollywood Blonds
Wrestler of the Year (1998)
Worst Worked Match of the Year (1991) with Terrance Taylor vs. Bobby Eaton and P.N. News in a Scaffold match at The Great American Bash
Wrestling Observer Newsletter Hall of Fame (Class of 2000)
เกร็ดความรู้ และสถิติต่างๆ

เป็นหนึ่งนักมวยปล้ำ ที่ได้รับการยอมรับจากนักมวยปล้ำรุ่นเดียวกัน และรุ่นปัจจุบันเป็นอย่างมาก
เป็นนักมวยปล้ำคนแรกที่เปิดศึกกับเจ้าของบริษัท WWE วินซ์ แม็กแมน
เป็นนักมวยปล้ำคนเดียวในปัจจุบัน ที่ชนะในรอยัลรัมเบิล ได้ถึง 3 ครั้ง
เป็นหนึ่งในนักมวยปล้ำที่เปิดศึกกับทุกลุ่มนักมวยปล้ำที่เคยมีมาใน WWE อย่างเช่น NWO (นิว เวิลด์ ออร์เดอร์), ดี-เจเนอเรชันเอ็กซ์, Corporate Ministry, Evolution
เป็นหนึ่งในนักมวยปล้ำที่ได้รับบท CEO (ประธานกรรมการบริหาร) ของ WWE
เป็นคนแรกที่ชนะในแมทช์ Buried Alive ซึ่งพบกับ ดิอันเดอร์เทเกอร์
เป็นนักมวยปล้ำคนเดียว ที่ได้ใช้ใบหน้าของเขาทำเป็นฉากของศึกมวยปล้ำของ WWE ศึก Unforgiven 2001
เป็นนักมวยปล้ำที่มีผลโหวตเป็นอันดับ 1 จากแฟนๆนักมวยปล้ำ ในศึกใหญ่ ไซเบอร์ซันเดย์ มาโดยตลอดทุกปี
ได้รับการกล่าวขานว่า เป็นหนึ่งในกรรมการพิเศษ ที่ซื่อตรงที่สุดเท่าที่ WWE เคยมีมา
ได้ชนะ คิงออฟเดอะริง ปี 1996 ซึ่งทำให้เรตติ้ง WWE และการจำหน่ายของไม่ว่าจะเป็นเสื้อหรืออุปกรณ์ต่างๆได้มากที่สุดในประวัติศาสตร์ของ WWE และยังไม่มีนักมวยปล้ำคนใดสามารถทำได้อย่าง สโตน โคลด์
ได้รับการยอมรับว่าเป็นหนึ่งในนักมวยปล้ำที่ทำให้ WWE มีทุกวันนี้ ร่วมกับ ฮัลค์ โฮแกน, เบรต ฮาร์ต, เดอะร็อก, ดิอันเดอร์เทเกอร์, ทริปเปิลเอช, และชอว์น ไมเคิลส์
ได้รับการยอมรับจากแฟนๆนักมวยปล้ำว่าเป็น นักมวยปล้ำที่มีลักษณะการพูดที่โฉ่งฉ่าง ตรง และดุดัน แถมยังเป็นการพูดที่ไม่เคยไว้หน้าใครแม้คนๆนั้นจะเป็น วินซ์ แมคแมน หรือนักมวยปล้ำคนใดก็ตาม และยากที่จะมีใครทำได้อย่างเขา ประโยคติดปาก Give Me a Hell Yeah!! , And That's Bottom Line Because STONE COLD SAID SO!!!
เคยทำให้ทุกคนใน WWE ช็อกในการกระทำของเขา โดยการไปหาเรื่องไมค์ ไทสัน นักมวยสากลแชมป์ WBC ซึ่งๆหน้า ทำให้ทาง WWE ต้องรีบวางบทให้ทั้งสองคนมาจับมือกันภายหลัง ก่อนจะมีเหตุการช็อกวงการอีกรอบ
เป็นนักมวยปล้ำที่ครองแชมป์ United States Champion ได้สั้นที่สุด ครองแชมป์ได้ 5 นาที
สโตน โคลด์ เป็นนักมวยปล้ำที่อายุมากที่สุดที่ได้ปล้ำเป็นคู่เอกในศึก Wrestlemania โดยอ้างอิงจาก Wrestlemania ครั้งที่ 38 คืนแรกที่เจอกับ Kevin Owen ด้วยอายุ 57 ปี
แหล่งข้อมูลอื่น

สโตน โคลด์ สตีฟ ออสติน ที่ WWE.com
เว็บไซต์ทางการ
Steve Austin ที่อินเทอร์เน็ตมูวีเดตาเบส
เป็นแชมป์ WWF
ในงานมอบรางวัลหอเกียรติยศดับเบิลยูดับเบิลยูอี ประจำปี 2009
แคว้นสเวียร์ดลอฟสค์

| แคว้นสเวียร์ดลอฟสค์ |
| --- | --- |
แคว้น
Свердловская область
   ธง ตราอาร์ม

พิกัด: 58°42′N 61°20′E﻿ / ﻿58.700°N 61.333°E﻿ / 58.700; 61.333
ประเทศ: รัสเซีย
เขตสหพันธ์: Ural
เขตเศรษฐกิจ: Ural
สถาปนา: January 17, 1934
ศูนย์กลางการปกครอง: เยคาเตรินบุร์ก
การปกครอง
 • องค์กร: Legislative Assembly
 • Governor: Yevgeny Kuyvashev
พื้นที่
 • ทั้งหมด: 194,800 ตร.กม. (75,200 ตร.ไมล์)
อันดับพื้นที่: 17th
ประชากร (สำมะโนครัวปี 2010)
 • ทั้งหมด: 4,297,747 คน
 • ประมาณ (2018): 4,325,256 (+0.6%) คน
 • อันดับ: 5th
 • ความหนาแน่น: 22 คน/ตร.กม. (57 คน/ตร.ไมล์)
 • เขตเมือง: 83.9% คน
 • นอกเมือง: 16.1% คน
เขตเวลา: UTC+5 ()
รหัส ISO 3166: RU-SVE
ทะเบียนรถ: 66, 96, 196
รหัส OKTMO: 65000000
ภาษาราชการ: รัสเซีย
เว็บไซต์: http://www.midural.ru/
แคว้นสเวียร์ดลอฟสค์ (รัสเซีย: Свердло́вская о́бласть) เป็นแคว้นหนึ่งของสหพันธรัฐรัสเซีย ตั้งอยู่ในเขตสหพันธ์ยูรัล มีเมืองเยคาเตรินบุร์กเดิมชื่อสเวียร์ดลอฟสค์ เป็นเมืองศูนย์กลางการปกครองและการค้า มีประชากรทั้งหมด 4,297,747 คน (ในปี ค.ศ. 2010).
วรานิษฐ์ จิราโรจน์เจริญ

| วรานิษฐ์ จิราโรจน์เจริญ (บีม) |
| --- | --- |
เกิด: 25 ธันวาคม พ.ศ. 2522 (45 ปี) ณัฐวดี ศรีสวัสดิ์
อาชีพ: นักแสดง นางแบบ
ปีที่แสดง: พ.ศ. 2539 - ปัจจุบัน
ผลงานเด่น: 7 ประจัญบาน (2545)
ThaiFilmDb
วรานิษฐ์ จิราโรจน์เจริญ (ชื่อเดิม: พรรณวรินทร์ ศรีสวัสดิ์) ชื่อเล่น บีม เป็นนักแสดง นางแบบชาวไทย เข้าสู่วงการด้วยการถ่ายมิวสิควีดีโอ และเล่นโฆษณา
ประวัติ

วรานิษฐ์ จิราโรจน์เจริญ หรือชื่อเดิม "พรรณวรินทร์ ศรีสวัสดิ์", "วรรณวณัช ศรีสวัสดิ์" ชื่อเล่น บีม เกิดในประเทศไทยเมื่อวันที่ 25 ธันวาคม พ.ศ. 2522 เป็นนักแสดงชาวไทย เธอเป็นบุตรสาวของ นายศุภกรณ์ ศรีสวัสดิ์ หรือ ดี๋ ดอกมะดัน นักแสดงตลกชื่อดัง และนางรัตตินันท์ จิราโรจน์เจริญ เธอเป็นลูกสาวคนแรกของครอบครัวและมีน้องสาว 1 คน มนชญา ศรีสวัสดิ์ หรือปัจจุบันชื่อ ชยานิษฐ์ จิราโรจน์เจริญ (ชื่อเล่น เบล) ซึ่งมีอายุห่างกับบีม 5 ปี
เธอจบการศึกษาระดับปริญญาตรี มหาวิทยาลัยกรุงเทพ ปริญญาโท วิทยาลัยนวัตกรรม มหาวิทยาลัยธรรมศาสตร์ สาขาการบริหารงานวัฒนธรรม
ผลงานชิ้นแรกของเธอถ่ายมิวสิควีดีโอของ ทาทา ยัง เพลง "ขอได้ไหม" ต่อด้วยโฆษณาหลาย ๆ ชิ้น แต่เธอเป็นที่รู้จักกันในการถ่ายแบบชุดว่ายน้ำ
ประวัติ > งานบันเทิง

พรรณวรินทร์ ศรีสวัสดิ์ เข้าวงการจากการถ่ายมิวสิควีดีโอของ ทาทา ยัง ขณะที่มีอายุเพียง 15 ปี มีงานด้านละครโทรทัศน์ เช่น ละครเรื่อง ฉันไม่รอวันนั้น แสดงคู่กับ กรุณพล เทียนสุวรรณ ทางสถานีวิทยุโทรทัศน์ไทยทีวีสีช่อง 3 ต่อด้วยซิตคอมเรื่อง โคกคูนตระกูลไข่ แสดงคู่กับ พิพัฒน์ วิทยาปัญญานนท์ ทางสถานีวิทยุโทรทัศน์ไทยทีวีสีช่อง 3 และละครเรื่อง ผีเพื่อนรัก แสดงคู่กับ นันทศัย พิศลยบุตร ทางช่องไอทีวี ด้านภาพยนตร์มีผลงานสร้างชื่อคือภาพยนตร์เรื่อง 7 ประจัญบาน แสดงเป็น แสงดาว จนทำให้มีผลงานรายการโทรทัศน์ รวมถึงถ่ายแบบนิตยสารภาพนิ่ง ถ่ายงานโฆษณาตามมาอีกมากมาย
ผลงาน > ละครโทรทัศน์

2537 ละคร สนทนาประสาจน ทางช่อง 5
2538 ละคร ยอดคุณลูก ทางสถานีวิทยุโทรทัศน์ไทยทีวีสีช่อง 3
2538 ละคร ขอโทษทีไม่มีเวลาโง่ ทางช่องสถานีโทรทัศน์สีกองทัพบกช่อง 7
2544 ละคร ฉันไม่รอวันนั้น แสดงคู่กับ กรุณพล เทียนสุวรรณ ทางสถานีวิทยุโทรทัศน์ไทยทีวีสีช่อง 3
2547 ละคร ตีลังกาท้าฝัน ทางสถานีโทรทัศน์โมเดิร์นไนน์
2547 ละคร โคกคูนตระกูลไข่ แสดงคู่กับ พิพัฒน์ วิทยาปัญญานนท์ ทางสถานีวิทยุโทรทัศน์ไทยทีวีสีช่อง 3
2549 ละคร ผีเพื่อนรัก แสดงคู่กับ นันทศัย พิศลยบุตร ทางช่องไอทีวี
2560 ละคร สื่อสองโลก ทางช่องสถานีโทรทัศน์สีกองทัพบกช่อง 7 (รับเชิญ)
2561 ละคร ดวงใจในไฟหนาว ทางสถานีวิทยุโทรทัศน์ไทยทีวีสีช่อง 3
2561 ละคร พรหมไม่ได้ลิขิต ทางช่องวัน 31
2566 ละคร The Interns หมอมือใหม่ แสดงคู่กับ คุณากร เกิดพันธุ์ ทางช่อง Thai PBS
2567 ละคร เว้าวอนรัก ทาง สถานีวิทยุโทรทัศน์ไทยทีวีสีช่อง 3 (รับเชิญ)
ผลงาน > ภาพยนตร์

2544 ภาพยนตร์วีซีดี "ขีดเส้นตาย" แสดงคู่กับ นันทวัฒน์ อาศิรพจนกุล
2545 ภาพยนตร์วีซีดี "ชีวิต...เดียว" แสดงคู่กับ สุพจน์ จันทร์เจริญ
2545 ภาพยนตร์เรื่อง 7 ประจัญบาน แสดงเป็น แสงดาว
2547 ภาพยนตร์วีซีดี "หอผี Ghost Dormitory" แสดงคู่กับ เทวินธวิ์ คุณารัตนวัฒน์
2548 ภาพยนตร์วีซีดี "ทิม มวยไทย หัวใจติดเพลง" แสดงคู่กับ เกริกไกร อันสนธิ์
2551 ภาพยนตร์เรื่อง "แฮปปี้เบิร์ธเดย์"
ผลงาน > พิธีกร

2556 รายการ "BEAUTY EXPERT" คู่กับ อรนภา กฤษฎี ช่อง H Channel
2556 รายการ "Entertainment update" ช่อง acts channel
2557 พิธีกรภาคสนามรายการ "นอกรอบ" ช่อง 5
แหล่งข้อมูลอื่น

ฟ้าหลังฝนของครอบครัวศรีสวัสดิ์ เก็บถาวร 2014-09-26 ที่ เวย์แบ็กแมชชีน
วรานิษฐ์ จิราโรจน์เจริญ ที่อินสตาแกรม
วัดคุ้งตำหนัก

| วัดคุ้งตำหนัก |
| --- | --- |

ที่ตั้ง: ตำบลบางตะบูน อำเภอบ้านแหลม จังหวัดเพชรบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดคุ้งตำหนัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางตะบูน อำเภอบ้านแหลม จังหวัดเพชรบุรี
ในพระราชพงศาวดารกล่าวถึงการเสด็จมาตกปลาทะเลของสมเด็จพระสรรเพชญ์ที่ 8 (พระเจ้าเสือ) ในสมัยอยุธยาตอนปลายและประทับแรมอยู่ ณ วัดคุ้งตำหนัก ยังปรากฏหลักฐานในนิราศเมืองเพชรของสุนทรภู่ที่กล่าวไว้ว่า
| 0 | 1 | 2 |
| --- | --- | --- |
| ถึงที่วังตั้งประทับรับเสด็จ |  | มาทรงเบ็ดปลากระโห้ไม่สังหาร |
| ให้ปล่อยไปในทะเลเอาเพดาน |  | แต่โบราณเรียกว่าองค์พระทรงปลา |
อย่างไรก็ตามในปัจจุบันไม่ปรากฏร่องรอยของพระตำหนักดังกล่าว สำนักงานพระพุทธศาสนาแห่งชาติระบุว่าวัดคุ้งตำหนักตั้งวัดเมื่อ พ.ศ. 2441 ได้รับพระราชทานวิสุงคามสีมาเมื่อ พ.ศ. 2466
วัดมีอุโบสถเก่าแก่ สันนิษฐานว่าคงสร้างขึ้นในสมัยอยุธยาตอนปลาย สร้างขึ้นด้วยไม้สักทั้งหลัง ภายในประดิษฐานพระประธาน สร้างมาจากไม้ทองหลาง วัดคุ้งตำหนักตั้งอยู่ในชุมชนชาวมอญที่อพยพจากหงสาวดีในสมัยกรุงรัตนโกสินทร์ตอนต้น ตรงกับแผ่นดินของสมเด็จพระพุทธเลิศหล้านภาลัย มีเจดีย์รูปแบบเจดีย์ชเวดากอง
ลิเทียม

Chemical element, symbol Li and atomic number
แบตเตอรี่ลิเธียมทำงานอย่างไร
ลิเทียม (อังกฤษ: Lithium) เป็นธาตุมีสัญลักษณ์ Li และเลขอะตอม 3 ในตารางธาตุ ตั้งอยู่ในกลุ่ม 1 ในกลุ่มโลหะแอลคาไล ลิเทียมบริสุทธิ์ เป็นโลหะที่อ่อนนุ่ม และมีสีขาวเงิน ซึ่งถูกออกซิไดส์เร็วในอากาศและน้ำ
ลิเทียมเป็นธาตุของแข็ง ที่เบาที่สุด และใช้มากในโลหะผสมสำหรับการนำความร้อน ในแบตเตอรี่ไฟฟ้า ถ่านไฟฉายและเป็นส่วนผสมในยาบางชนิดที่เรียกว่า "mood stabilizer"
คุณลักษณะพื้นฐาน

ลิเทียมเป็นโลหะที่เบาที่สุดในบรรดาโลหะทั้งหมด และมีความหนาแน่นเพียงครึ่งเท่าของน้ำ และลิเทียมยังมีคุณสมบัติของโลหะแอลคาไลน์เอิร์ธ ในหมู่ 2 ด้วย ลิเทียมเป็นโลหะสีเงิน อ่อนนิ่มมากจนตัดด้วยมีดที่คมได้ ลิเทียมมีคุณสมบัติอย่างโลหะแอลคาไลทั้งหมด นั่นคือ มีวาเลนซ์อิเล็กตรอนเพียงตัวเดียว และสามารถสูญเสียอิเล็กตรอนตัวนี้ไปเป็นไอออนบวก ทำให้มีอิเล็กตรอนในระดับชั้นพลังงานที่ไม่ครบถ้วน เนื่องจากกรณีดังกล่าว ทำให้ลิเทียมทำปฏิกิริยาในน้ำได้ง่าย และไม่ปรากฏโดยอิสระในธรรมชาติ อย่างไรก็ตาม ลิเทียมยังถือว่าทำปฏิกิริยายากกว่าโซเดียม ซึ่งมีคุณสมบัติทางเคมีที่คล้ายกัน
เมื่ออังลิเทียมไว้เหนือเปลวไฟ มันจะให้สีแดงเข้มออกมา แต่เมื่อเผาไหม้โดยตรง เปลวไฟจะเป็นสีขาวสว่างจ้า โลหะลิเทียมจะติดไฟและไหม้เมื่อกระทบกับออกซิเจนและน้ำ นอกจากนี้ยังนับเป็นโลหะเพียงชนิดเดียวที่ทำปฏิกิริยากับไนโตรเจนที่อุณหภูมิห้อง ลิเทียมนั้นมีความจุความร้อนจำเพาะที่ 3,582 J/(kg·K) และมีช่วงอุณหภูมิที่กว้างเมื่ออยู่ในรูปของเหลว ซึ่งทำให้เป็นสารเคมีที่มีประโยชน์ใช้งานได้
ลิเทียมที่อยู่ในรูปโลหะบริสุทธิ์จะติดไฟได้ง่ายและระเบิดได้ค่อนข้างง่าย เมื่อแตะกับอากาศ และโดยเฉพาะกับน้ำ ไฟจากลิเทียมนั้นดับได้ยาก ต้องอาศัยสารเคมีเฉพาะที่ผลิตมาสำหรับการดับไฟนี้โดยตรง สำหรับโลหะลิเทียมยังสึกกร่อนง่าย และต้องจับต้องอย่างระมัดระวังเป็นพิเศษ เพื่อหลีกเลี่ยงการสัมผัสโดยตรงกับผิวหนัง การเก็บรักษาควรเก็บไว้ในรูปของสารประกอบที่ไม่ทำปฏิกิริยา เช่น แนพธา (naphtha) หรือไฮโดรคาร์บอน สารประกอบลิเทียมนั้นไม่มีบทบาทเชิงชีววิทยาในธรรมชาติ และถือว่าเป็นพิษพอสมควร เมื่อใช้เป็นยา จะต้องคอยตรวจสอบอย่างระมัดระวัง เพราะลิเทียมไอออน (Li+) จะทำให้เลือดมีความเข้มข้นมากขึ้น
ประวัติ

สารเพทาไลต์ (Petalite) ซึ่งมีลิเทียมเป็นส่วนประกอบ ถูกค้นพบเป็นครั้งแรก โดยนักวิทยาศาสตร์ชาวบราซิล ชื่อโฮเซ โบนิฟาเชียว เด อันดราดา เอ ซิลวา (José Bonifácio de Andrada e Silva) เมื่อปลายคริสต์ทศวรรษ ขณะเดินทางไปยังสวีเดน ส่วนลิเทียมนั้นถูกค้นพบครั้งแรกเมื่อ ค.ศ. 1817 โดย โยฮันน์ อาร์ฟเวดสัน (Johann Arfvedson) โดยเขาได้ค้นพบธาตุชนิดใหม่นี้ในแร่สปอดูมีน (spodumene) และเลปิโดไลต์ (lepidolite) ในสินแร่เพทาไลต์ (petalite)
LiAl (Si2O5)2 ที่เขาวิเคราะห์ในช่วงที่ทำการสำรวจตามปกติจากแร่บางอย่างในเหมืองแห่งหนึ่งของเกาะอูโทของประเทศสวีเดน และเมื่อ ค.ศ. 1818 คริสเตียน กเมลิน (Christian Gmelin) เป็นคนแรกที่ได้สังเกตเห็นว่าเกลือลิเทียมจะให้เปลวไฟสีแดงเข้ม นักวิทยาศาสตร์ทั้งสองพยายามที่จะแยกธาตุออกจากเกลือดังกล่าว แต่ก็ไม่ประสบความสำเร็จ
การแยกธาตุลิเทียมยังไม่สำเร็จ กระทั่งวิลเลียม โทมัส เบรนด์ (William Thomas Brande) และเซอร์ฮัมฟรีย์ เดวี (Humphrey Davy) ได้ใช้วิธีการแยกสลายด้วยไฟฟ้ากับลิเทียมออกไซด์ เมื่อ ค.ศ. 1818 ต่อมา บุนเสน (Bunsen) และมาทีสเสน (Matiessen) ได้แยกโลหะส่วนใหญ่ออกด้วยการแยกสลายลิเทียมคลอไรด์ด้วยไฟฟ้า เมื่อ ค.ศ. 1855
สำหรับการผลิตโลหะลิเทียมในเชิงพาณิชย์เพิ่งประสบความสำเร็จ เมื่อ ค.ศ. 1923 โดยบริษัทแห่งหนึ่งของเยอรมนี ชื่อ เมทัลเกเซลชาฟท์ (Metallgesellschaft) ด้วยการใช้วิธีแยกสลายด้วยไฟฟ้าเช่นเดียวกัน แต่ใช้สารตั้งต้นเป็นลิเทียมคลอไรด์ และโพแตสเซียมคลอไรด์ที่หลอมละลาย เมื่อได้ธาตุบริสุทธิ์ออกมา ก็ได้ตั้งชื่อว่า ลิเทียม (กรีก λιθοσ (ลิธอส) หมายถึง หิน) เพราะค้นพบมาจากแร่ ขณะที่โลหะอัลคาไลอื่น ๆ ทั่วไป ค้นพบเป็นครั้งแรกจากเนื้อเยื่อของพืช
การปรากฏ

ในโลกมีลิเทียมแพร่หลาย แต่ไม่ปรากฏในธรรมชาติในรูปอิสระ เพราะความสามารถทำปฏิกิริยาที่สูงมาก จึงมักพบเป็นส่วนประกอบกับธาตุชนิดอื่น หรือสารประกอบอื่น ๆ ลิเทียมเป็นส่วนประกอบย่อยของหินอัคนีเกือบทุกชนิด และยังพบในแอ่งน้ำกร่อยในธรรมชาติจำนวนมากด้วย ลิเทียมนับเป็นธาตุที่พบได้มากเป็นอันดับที่ 31 โดยมีอยู่มากในแร่ต่าง ๆ เช่น สปอดูมีน เลปิโดไลต์ และแอมบลิโกไนต์ ในเปลือกโลกยังมีลิเทียมเป็นส่วนประกอบถึง 65 ส่วนต่อล้านส่วน (ppm)
นับตั้งแต่สิ้นสุด สงครามโลกครั้งที่สอง มีการผลิตลิเทียมเพิ่มขึ้นมาก โลหะชนิดนี้ถูกแยกจากธาตุอื่น ๆ ในหินอัคนี และยังถูกสะกัดออกจากน้ำในน้ำพุแร่ต่าง ๆ แร่สำคัญที่มีลิเทียมเป็นส่วนประกอบได้แก่ เลปิโดไลต์ สปอดูมีน เปทาไลต์ และแอมบลิโกไนต์
ในสหรัฐอเมริกามีการค้นพบลิเทียมในแอ่งน้ำกร่อย ในรัฐเนวาดา ทุกวันนี้ลิเทียมที่ผลิตขึ้นในเชิงพาณิชย์ส่วนใหญ่ขุดได้มาจากแหล่งน้ำกร่อยในประเทศชิลี โลหะชนิดนี้ซึ่งมีสีเงิน เช่นเดียวกับโซเดียม โพแทสเซียม และโลหะอัลคาไลอื่น ๆ ถูกผลิตขึ้นด้วยการแยกสลายทางไฟฟ้า จากส่วนผสมของโพแตสเซียมคลอไรด์ และลิเทียมที่หลอมละลาย ลิเทียมในรูปโลหะบริสุทธิ์นั้นมีตลาดซื้อขายที่แคบ และข้อมูลด้านราคาก็หายาก เมื่อ ค.ศ. 1998 มีราคาอยู่ที่ 43 ดอลลาร์สหรัฐ ต่อน้ำหนัก 1 ปอนด์ (หรือ 95 ดอลลาร์สหรัฐ ต่อน้ำหนัก 1 กิโลกรัม) ประเทศชิลีนับเป็นผู้ผลิตโลหะลิเทียมบริสุทธิ์รายใหญ่ของโลกในตอนนี้เพียงรายเดียว
การแยก (* ข้างล่าง) :
แคโทด:  {\mbox{Li}}^{+}{\mbox{*}}+{\mbox{e}}^{-}\to {\mbox{Li*}}
แอโนด:  {\mbox{Cl}}^{-}{\mbox{*}}\to {\frac {1}{2}}{\mbox{Cl}}_{2}({\mbox{gas}})+e^{-}
ไอโซโทป

ลิเทียมที่ปรากฏในธรรมชาตินั้น ประกอบด้วยไอโซโทปที่เสถียร 2 ตัว คือ Li–6 และ Li–7 โดยที่ Li–7 มีอยู่เป็นสัดส่วนที่สูงกว่ามาก (92.5%) สำหรับไอโซโทปกัมมันตรังสีอื่น ๆ 7 ตัวนั้น ตัวที่เสถียรมากที่สุดคือ Li–8 ซึ่งมีค่าครึ่งชีวิต 838 มิลลิวินาที และ Li–9 มีค่าครึ่งชีวิต 178.3 มิลลิวินาที ส่วนไอโซโทปกัมมันตรังสีที่เหลือ มีครึ่งชีวิตน้อยกว่า 8.6 มิลลิวินาที สำหรับไอโซโทปที่มีครึ่งชีวิตสั้นที่สุด คือ 4Li ซึ่งสลายไปโดยการปลดปล่อยโปรตอน และมีครึ่งชีวิตเพียง 7.58043x10-23 วินาที
ลิเทียม -7 นั้น นับเป็นธาตุเริ่มต้น (primordial elements) ที่เกิดขึ้นในช่วงบิกแบง (Big Bang nucleosynthesis) ไอโซโทปของลิเทียมจะแตกตัวอย่างชัดเจนในกระบวนการทางธรรมชาติที่หลากหลาย  ได้แก่ การเกิดแร่ (การตกตะกอนทางเคมี) เมตาบอลิซึม การแลกเปลี่ยนไอออน (Li นั้นถูกใช้แทนแมกนีเซียม และเหล็กในแร่ดินรูปทรงแปดหน้า โดยที่ Li-6 นั้นมักพบได้มากกว่า Li-7) การกรองแบบ hyperfiltration และการเปลี่ยนแปลงของหิน
แร่ลิเทียมในประเทศไทย

กระทรวงอุตสาหกรรม เผยข้อมูลว่าพบแหล่งแร่ลิเทียมที่มีศักยภาพในไทย 2 แหล่ง ได้แก่ แหล่งเรืองเกียรติ และแหล่งบางอีตุ้ม บริเวณภาคใต้ของไทย จากการค้นพบในครั้งนี้ ไทยยังค้นพบแหล่งแร่โซเดียมในพื้นที่ภาคอีสานปริมาณสำรองอีกจำนวนมากโดยงานวิจัยเผยถึงศักยภาพของแหล่งลิเทียมในจังหวัดพังงา คือลิเทียมที่อยู่ในแร่เลพิโดไลต์ (lepidolite) มีลักษณะเป็นแผ่นสีม่วงอมชมพูพบในหินเพกมาไทต์ (pegmatite) พบมีความสมบูรณ์ของลิเทียมสูงเฉลี่ยประมาณ 0.4 % และถือเป็นแหล่งแร่คุณภาพสูงเหนือแหล่งแร่ลิเทียมหลายแห่งทั่วโลก
แหล่งข้อมูลอื่น

USGS: ข้อมูลและสถิติ เก็บถาวร 2016-03-03 ที่ เวย์แบ็กแมชชีน
WebElements.com - ลิเทียม
ธาตุลิเทียม
↑  "Standard Atomic Weights: Lithium". CIAAW. 2009.
↑  Li(0) atoms have been observed in various small lithium-chloride clusters; see Milovanović, Milan; Veličković, Suzana; Veljkovićb, Filip; Jerosimić, Stanka (October 30, 2017). "Structure and stability of small lithium-chloride LinClm(0,1+) (n ≥ m, n = 1–6, m = 1–3) clusters". Physical Chemistry Chemical Physics. 19 (45): 30481–30497. doi:10.1039/C7CP04181K. PMID 29114648.
ลิเทียมเม็ดเล็ก ๆ (เคลือบด้วยลิเทียมไฮดรอกไซด์สีขาว)
อวตาร (แฟรนไชส์)

| อวตาร |
| --- | --- |
สร้างโดย: เจมส์ แคเมรอน
งานต้นฉบับ: อวตาร (2009)
เจ้าของ: ทเวนตีท์เซนจูรีสตูดิโอส์
ปี: ค.ศ. 2009–ปัจจุบัน
สื่อสิ่งพิมพ์
หนังสือ: รายชื่อหนังสือ
การ์ตูน: รายชื่อหนังสือการ์ตูน
นวนิยายภาพ: อวตาร: เดอะไฮกราวด์ (2022–2023)
ภาพยนตร์และโทรทัศน์
ภาพยนตร์:   อวตาร (2009)  อวตาร: วิถีแห่งสายน้ำ (2022)  อวตาร: อัคนีและธุลี (2025)  อวตาร 4 (2029)  อวตาร 5 (2031) 
เกม
วิดีโอเกม:   อวตาร: เดอะเกม (2009)  อวตาร: แพนดอราไรซิง (2020)  อวตาร: ฟรอนเทียส์ออฟแพนดอรา (2023) 
เสียง
เพลงประกอบ:   อวตาร (2009)  อวตาร: วิถีแห่งสายน้ำ (2022)  อวตาร: ฟรอนเทียส์ออฟแพนดอรา (2023) 
เบ็ดเตล็ด
  อวตาา ไฟลต์ออฟพาสเซจ (2017–ปัจจุบัน)  นาวีริเวอร์เจอร์นีย์ (2017–ปัจจุบัน) 
เว็บไซต์ทางการ
www.avatar.com 
อวตาร (อังกฤษ: Avatar) เป็นสื่อแฟรนไชส์อเมริกันที่สร้างโดยเจมส์ แคเมอรอน ประกอบด้วยซีรีส์ที่วางแผนไว้ของภาพยนตร์นิยายวิทยาศาสตร์ตำนาน ผลิตโดยไลท์สตอร์ม เอนเตอร์เทนเมนท์ และจัดจำหน่ายโดยทเวนตีท์เซนจูรีสตูดิโอส์ รวมถึงเกมคอมพิวเตอร์ที่เกี่ยวข้องและเครื่องเล่นในสวนสนุก แฟรนไชส์ อวตาร เป็นหนึ่งในแฟรนไชส์ที่แพงที่สุดที่เคยดำเนินการ โดยงบประมาณรวมของภาพยนตร์เรื่องแรกและภาคต่อสี่เรื่องอยู่ที่ประมาณ 1 พันล้านดอลลาร์
ภาคแรก อวตาร ออกฉายเมื่อวันที่ 18 ธันวาคม ค.ศ. 2009 และเป็นภาพยนตร์ที่ทำรายได้สูงสุดตลอดกาล แผนของซีรีส์ได้รับการประกาศโดยทเวนตีท์เซนจูรีฟอกซ์เมื่อวันที่ 11 ธันวาคม พ.ศ. 2552 หนึ่งสัปดาห์ก่อนที่ อวตาร จะเข้าฉายในโรงภาพยนตร์ ทเวนตีท์เซนจูรีฟอกซ์ได้ยืนยันแฟรนไชน์เมื่อวันที่ 15 มกราคม ค.ศ. 2010
เช่นเดียวกับภาพยนตร์ต้นฉบับ ภาคต่อที่วางแผนไว้ทั้งสี่เรื่องมีโครงเรื่องแบบแยกเดี่ยวที่มีความเชื่อมโยงกันอย่างสมบูรณ์นำมาสู่ข้อสรุปของตัวเอง ภาพยนตร์ทั้งสี่เรื่องมีเนื้อเรื่องที่ครอบคลุมซึ่งเชื่อมโยงพวกเขาเพื่อสร้างซากาขนาดใหญ่ที่เชื่อมต่อถึงกัน เจมส์ คาเมรอนบรรยายภาคต่อว่าเป็นเหมือน "ส่วนขยายตามธรรมชาติของธีมทั้งหมด ตัวละคร และคลื่นใต้น้ำทางจิตวิญญาณ" ของภาพยนตร์เรื่องแรก โดยมี โจชัว อิซโซ เป็นผู้ควบคุมเรื่องราวในจักรวาลให้มีในทิศทางเดียวกันและยังเป็นผู้เขียนหนังสือ เดอะเวิลด์ออฟอวตาร: การสำรวจด้วยภาพ และ งานศิลป์แห่งอวตาร วิถีแห่งสายน้ำ
ภาพยนตร์ใน แฟรนไชน์ภาพยนตร์ทำเงินรวมเป็นอันดับที่ 13 ทั้งสองเรื่องประสบความสำเร็จอย่างล้นหลามในด้านรายได้และคำวิจารณ์ ทำเงินรวมประมาณ 5.2 พันล้านดอลลาร์สหรัฐ ภาพยนตร์เรื่องแรกเป็นภาพยนตร์ที่ทำเงินสูงสุดตลอดกาลของโลกเป็นอันดับหนึ่ง ภาพยนตร์เรื่องที่สองเป็นอันดับสาม ในขณะนี้ ภาพยนตร์ทั้งสองเรื่องในแฟรนไชน์ได้รับรางวัล รางวัลออสการ์ สาขาเทคนิคสมจริงยอดเยี่ยม
ภาพยนตร์

| ภาพยนตร์ | วันฉายในสหรัฐ | กำกับโดย | เขียน> บทภาพยนตร์โดย | เขียน> เนื้อเรื่องโดย | อำนวยการสร้างโดย | สถานะ |
| --- | --- | --- | --- | --- | --- | --- |
| อวตาร | 18 ธันวาคม ค.ศ. 2009 (2009-12-18) | เจมส์ แคเมรอน | เจมส์ แคเมรอน | เจมส์ แคเมรอน | เจมส์ แคเมรอนและจอน แลนเดา | ฉายแล้ว |
| อวตาร: วิถีแห่งสายน้ำ | 16 ธันวาคม ค.ศ. 2022 (2022-12-16) | เจมส์ แคเมรอน | เจมส์ แคเมรอนกับริก จาฟฟากับอแมนดา ซิลเวอร์ | เจมส์ แคเมรอนกับริก จาฟฟากับอแมนดา ซิลเวอร์กับจอช ฟรีดแมนกับเชน ซาเลอร์โน | เจมส์ แคเมรอนและจอน แลนเดา | ฉายแล้ว |
| อวตาร: อัคนีและธุลีดิน | 19 ธันวาคม ค.ศ. 2025 (2025-12-19) | เจมส์ แคเมรอน | เจมส์ แคเมรอนกับริก จาฟฟากับอแมนดา ซิลเวอร์ | เจมส์ แคเมรอนกับริก จาฟฟากับอแมนดา ซิลเวอร์กับจอช ฟรีดแมนกับเชน ซาเลอร์โน | เจมส์ แคเมรอนและจอน แลนเดา | หลังการถ่ายทำ |
| อวตาร 4 | 21 ธันวาคม ค.ศ. 2029 (2029-12-21) | เจมส์ แคเมรอน | เจมส์ แคเมรอนกับกับจอช ฟรีดแมน | เจมส์ แคเมรอนกับริก จาฟฟากับอแมนดา ซิลเวอร์กับจอช ฟรีดแมนกับเชน ซาเลอร์โน | เจมส์ แคเมรอนและจอน แลนเดา | กำลังถ่ายทำ |
| อวตาร 5 | 19 ธันวาคม ค.ศ. 2031 (2031-12-19) | เจมส์ แคเมรอน | เจมส์ แคเมรอนกับเชน ซาเลอร์โน | เจมส์ แคเมรอนกับริก จาฟฟากับอแมนดา ซิลเวอร์กับจอช ฟรีดแมนกับเชน ซาเลอร์โน | เจมส์ แคเมรอนและจอน แลนเดา | ก่อนการถ่ายทำ |
ภาพยนตร์ > อวตาร (2009)

บทความหลัก: อวตาร (ภาพยนตร์)
เรื่องราวมุ่งเน้นไปที่ความขัดแย้งครั้งยิ่งใหญ่บนดาวแพนดอรา ดวงจันทร์ขนาดเท่าโลกของดาวโพลีฟีมัส หนึ่งในสามของดาวเคราะห์แก๊สยักษ์ที่โคจรรอบแอลฟาคนครึ่งม้า เอ บนดาวแพนดอรา มนุษย์อาณานิคมและชาวพื้นเมืองคล้ายมนุษย์ที่มีความรู้สึกนึกคิดของแพนดอร่า ชาวนาวี มีส่วนร่วมใน สงครามแย่งชิงทรัพยากรของโลกและการดำรงอยู่อย่างต่อเนื่องของดาวเคราะห์ ชื่อเรื่องของภาพยนตร์กล่าวถึงร่างกายของมนุษย์บนดาว ชาวนาวี่ ที่ควบคุมจากระยะไกลและดัดแปลงพันธุกรรมซึ่งตัวละครมนุษย์ในภาพยนตร์ใช้โต้ตอบกับชาวพื้นเมือง ผ่านตัวละครของ เจค ซัลลี อดีตนาวิกโยธินพิการที่กลายเป็นตัวแปรสำคัญของสงครามครั้งนี้
ภาพยนตร์ > อวตาร: วิถีแห่งสายน้ำ (2022)

บทความหลัก: อวตาร: วิถีแห่งสายน้ำ
เรื่องราวเกิดขึ้นหลังจากเหตุการณ์ในภาพยนตร์เรื่องแรกกว่า 15 ปี วิถีแห่งสายน้ำมุ่งเน้นไปที่การกลับมาของ RDA ซึ่งกระตุ้นให้ครอบครัวของเจคสำรวจพื้นที่แห่งทะเลของดาวแพนดอร่า เพื่อพยายามปกป้องกันและกันให้ปลอดภัยและเผชิญหน้ากับภัยคุกคามที่พวกเขาคุ้นเคยและไม่คุ้นเคย คาเมรอนให้สัมภาษณ์ว่าในขณะที่ภาพยนตร์เรื่องแรกเกี่ยวกับ "ความกลัวและความพิศวง" ภาคต่อจะเน้นไปที่ "ตัวละคร" มากกว่า โดยได้มีการปรากฏตัวของตัวละครใหม่มากมายทั้งในฝั่งของมนุษย์และชาวนาวี่เผ่าใหม่อย่าง เม็ตคายีน่า
ภาพยนตร์ > อวตาร: อัคนีและธุลีดิน (2025)

บทความหลัก: อวตาร: อัคนีและธุลีดิน
เรื่องราวเกิดขึ้นหลังจากเหตุการณ์ในภาพยนตร์เรื่องสองกว่าหลายสัปดาห์ อัคนีและธุลี  มุ่งเน้นไปที่ความสูญเสีย ความรู้สึกผิดของครอบครัวซัลลี่ภายหลังความสูญเสียในเผ่าเม็ตคายีน่า และการก้าวข้ามผ่านอุปสรรคใหม่อย่างเผ่าเถ้าถ่านที่ตั้งตัวเป็นศัตรูกับพวกเขา นอกจากนี้ RDA ยังรุกเต็มกำลังเพื่อความหวังที่จะทำให้ดาวแพนดอร่ากลายเป็นอาณานิคมใหม่ของมวลมนุษย์ แคเมรอนให้สัมภาษณ์ว่าภาพยนตร์จะเน้นไปที่ "นาวี่ที่ไม่ดี และมนุษย์ที่ดี" ผ่านตัวละครใหม่และเก่าจากภาคที่แล้ว เนื่องจากความจริงภาพยนตร์เรื่องที่สองและสามเคยจะเป็นเรื่องเดียวกัน โดยจะถูกนำเสนอผ่านการบรรยายของ โล'อัค ซัลลี่ ลูกชายของเจคที่ได้ขึ้นมาเป็นผู้ดำเนินเรื่องแทนพ่อของตน โดยภาคนี้จะนำเสนอตัวละครของฝั่งมนุษย์อย่าง ปาร์คเกอร์ เซลฟริดจ์ ตัวละครสมทบหลักของภาคแรกที๋โผล่มารับเชิญเพียงสั้น ๆ ในภาคสอง เช่นเดียวกับ นอร์ม สเปลแมน ที่จะมีการผจญภัยครั้งใหม่รอพวกเขาอยู่ หลังมีบทบาทไม่มากนักในภาคสอง และการปรากฏตัวของ "วารัง" ผู้นำแห่ง "แมงควาน" เผ่าธุลีที่เป็นตัวร้ายหลักประจำภาพยนตร์
ภาพยนตร์มีกำหนดฉายใหม่ในวันที่ 18 ธันวาคม พ.ศ. 2568
ภาพยนตร์ > อวตาร: ผู้ควบโทลคูน (2029)

บทความหลัก: อวตาร 4
ภาพยนตร์เรื่องที่สี่ จอน แลนเดา โปรดิวเซอร์ได้กล่าวว่ากล่าวว่า เนื่องจากการแสดงภาคแรกเว้นเวลาไป 6 ปี ทำให้หนึ่งในสามองค์ของ อวตาร 4 ถ่ายทำไปแล้วเนื่องจากอายุของนักแสดงเด็ก มีการประกาศที่งาน D23 Expo เมื่อวันที่ 9 กันยายน 2022 ว่าการถ่ายทำฉากหลักองค์แรกสำหรับ อวตาร 4 ได้เริ่มขึ้นอย่างเป็นทางการแล้ว โดยเรื่องราวจะมีระยะห่างของเรื่องราว 6 ปีหลังจากเหตุการณ์ในองค์แรกเพื่อให้นักแสดงที่มีฝีมือสามารถดำเนินเรื่องได้อย่างลงตัว แต่เจมส์ แคเมรอนอาจจะแบ่งเวลาไปกำกับภาพยนตร์เรื่องอื่นก่อน โดย มิเชล โหย่ว จะปรากฏตัวในบทของดร. แคริน่า โม้ค นักวิทยาศาสตร์ของ RDA เป็นผู้ช่วยของปาร์คเกอร์ เซลฟริดจ์ หลังเชื่อว่าเธอจะปรากฏตัวใน อวตาร: อัคนีและธุลีดิน
ภาพยนตร์มีกำหนดฉายใหม่ในวันที่ วันที่ 18 ธันวาคม พ.ศ. 2572
ภาพยนตร์ > อวตาร: ภารกิจแห่งเอวา (2031)

ภาพยนตร์เรื่องที่ห้าได้รับการประกาศแล้ว จอน แลนเดา ระบุว่า อวตาร 5 จะนำเสนอแก่นหลักอยู่ที่โลก หลังจากถูกตัดออกในภาคแรก โดยที่ เนย์ทิรีและครอบครัวจะได้เห็นโลกและค้นพบความจริงของซัลลี่ และชีวิตของมวลมนุษย์ที่กำลังเผชิญหน้ากับวิกฤตการณ์ในพลังงานและความเป็นอยู่ แต่เจมส์ แคเมรอนออกมาอธิบายว่า ภาพยนตร์ภาคดังกล่าวไม่ได้มีเดินเรื่องอยู่บนโลก เขาอยากจะนำเสนอวิธีช่วยโลก ไม่ใช่การทำลายมัน และตัวละครมนุษย์คือส่วนสำคัญที่จะพลิกชะตากรรมโลกทั้งใบ และแม้ว่าภาค 5 จบลง มันอาจจะเป็นการจบแบบปลายเปิด เปิดทางให้ภาพยนตร์ภาคต่อไปในอนาคต หากมีคนสานต่อที่คู่ควร เขาก็พร้อมจะส่งหน้าที่ให้
ภาพยนตร์มีกำหนดฉายใหม่ในวันที่ 19 ธันวาคม พ.ศ. 2574
ภาพยนตร์ > อนาคต

ในปี 2022 คาเมรอนระบุว่าเขามีแผนสำหรับภาพยนตร์เรื่องที่หกและเจ็ด และจะสร้างขึ้นหากมีความต้องการจากผู้ชม ต่อมาในปี 2023 บ็อบ ไอเกอร์ ผู้บริหารของดิสนีย์ได้เผยว่ากำลังจะลงทุนกับแฟรนไชส์อย่างเต็มสูบ โดยแผนการดังกล่าวจะเกี่ยวข้องกับการเพิ่มยอดผู้สมัครสมาชิกของ ดิสนีย์+ โดยวางแผนจะสร้างสื่อต่าง ๆ ออกมานอกเหนือจากภาพยนตร์